Source: https://sexchat.sk/legal
Timestamp: 2017-03-24 21:53:00+00:00

Document:
KontaktPomocRegistráciaPrihlásenieVšetciOnline s videomTeraz onlineNovinkyNovinka u nás: Obnova kreditu platobnou kartou VISA a MasterCard. Viac po registrácií!!!
UŽÍVATEĽSKÉ PODMIENKY pre stránku www.sexchat.sk
II. Obsah stránky. Zákazy vzťahujúce sa na stránku
III. Osoby zúčastnené na stránke
V. Ukončenie registrácie
VI. Práva a povinnosti registrovaného modela
VII. Práva a povinnosti registrovaného návštevníka
VIII. Reklama na stránke
IX. Odmena registrovaného modela
XI. Informácia o možnosti a podmienkach riešenia sporu prostredníctvom systému alternatívneho riešenia sporov
Obchodná spoločnosť LiveNet, s.r.o. so sídlom 930 12 Ohrady, Náprotivná ulica 353/27, IČO: 44 314 213, spoločnosť je zapísaná v obchodnom registri Okresného súdu Trnava, odd. Sro, vložka č. 22347/T ako prevádzkovateľ stránky www.sexchat.sk vydáva tieto užívateľské podmienky pre stránku www.sexchat.sk:
Internetová stránka www.sexchat.sk (ďalej len „stránka“) je prevádzkovaná spoločnosťou LiveNet, s.r.o. so sídlom Náprotivná ulica 353/27, 930 12 Ohrady, IČO: 44 314 213 (ďalej len „prevádzkovateľ stránky“).
Kontaktné údaje na prevádzkovateľa stránky:
obchodné meno: LiveNet, s.r.o.
sídlo: Náprotivná ulica 353/27, 930 12 Ohrady, Slovenská republika
telefónne číslo pre kontakt s prevádzkovateľom: +421908110475
Adresa určená pre podanie sťažnosti, reklamácie alebo iného podnetu: LiveNet, s.r.o., Náprotivná ulica 353/27, 930 12 Ohrady, Slovenská republika.
Prevádzkovateľ stránky je výlučným vlastníkom stránky, jej obsahu, jej dizajnu ako aj akéhokoľvek jej softvérového príslušenstva.
Prevádzkovateľ stránky si vyhradzuje právo zmeniť, doplniť alebo v plnom rozsahu nahradiť tieto užívateľské podmienky. Nahradenie týchto užívateľských podmienok sa uskutočňuje vydaním nových užívateľských podmienok. Prevádzkovateľ stránky sa zaväzuje o zmene, doplnení alebo nahradení týchto užívateľských podmienok informovať všetky osoby zúčastnené na stránke formou emailu na emailovú adresu zadanú pri registrácii zaslaním krátkeho oznámenia o vykonaní zmeny, doplnenia alebo nahradenia užívateľských podmienok. Zmena, doplnenie užívateľských podmienok alebo vydanie nových užívateľských podmienok nadobúda záväznosť pre osoby zúčastnené na stránke rozoslaním oznámenia na emailovú adresu v zmysle predchádzajúcej vety.
Tieto užívateľské podmienky sú záväzné pre všetky osoby zúčastnené na stránke.
Tieto užívateľské podmienky sú zároveň splnením informačnej povinnosti prevádzkovateľa podľa § 3 zákona č. č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov.
Autorské právo k stránke patrí prevádzkovateľovi stránky.
Stránka obsahuje erotický obsah pre dospelých a je určená výlučne pre osoby staršie ako 18 rokov. Stránka vytvára priestor na prezentáciu registrovaného modela a na sledovanie tejto prezentácie registrovaného modela registrovaným návštevníkom (ďalej aj ako „služba“).
Zakázaným obsahom stránky sú najmä:
akékoľvek slovné alebo obrazové materiály zobrazujúce ľudskú dôstojnosť ponižujúce praktiky (tzv. praktiky S/M, bondage, sexuálne otroctvo a pod.)
akékoľvek slovné alebo obrazové materiály zobrazujúce detskú pornografiu, tj. je zakázané akékoľvek zobrazenie skutočnej alebo predstieranej súlože, iného spôsobu pohlavného styku alebo iného obdobného sexuálneho styku s dieťaťom alebo osobou vyzerajúcou ako dieťa alebo zobrazenie obnažených častí tela dieťaťa alebo osoby vyzerajúcej ako dieťa
akékoľvek slovné alebo obrazové materiály zobrazujúce homosexuálny styk medzi mužmi
akékoľvek slovné alebo obrazové materiály zobrazujúce sexuálne deviantne správanie (napr. zoofília, nekrofília a pod.)
akékoľvek slovné alebo obrazové materiály zobrazujúce transsexuálne sklony
akékoľvek slovné alebo obrazové materiály zobrazujúce osoby s oboma pohlaviami (tzv. shemale)
akékoľvek slovné alebo obrazové materiály, ktoré propagujú akúkoľvek službu, tovar, podnik, spoločnosť alebo osobu a môžu byť vyhodnotené ako reklama
vulgárne, neslušné, hrubo urážajúce slová a gestá
propagovanie činnosti obchodného charakteru
stimulácia peňažných transakcií mimo rámec stránky.
Posúdenie, či materiál zverejnený na stránke je jej zakázaným obsahom, patrí prevádzkovateľovi stránky.
Prevádzkovateľ stránky si vyhradzuje právo kontrolovať materiály zverejnené osobami zúčastnenými na stránke z toho hľadiska, či nejde o jej zakázaný obsah.
Prevádzkovateľ stránky v prípade zistenia zakázaného obsahu môže rozhodnúť:
o blokovaní materiálu so zakázaným obsahom
o dočasnom blokovaní osoby zúčastnenej na stránke, ktorá takýto materiál zverejnila
o ukončení registrácie osoby zúčastnenej na stránke, ktorá takýto materiál zverejnila.
Z dôvodu rozhodnutia prevádzkovateľa stránky podľa ods. 5) tohto článku užívateľských podmienok žiadnej osobe zúčastnenej na stránke nevzniká žiadne právo na náhradu škody či na akúkoľvek formu majetkového alebo nemajetkového zadosťučinenia.
Ktorýkoľvek registrovaný model alebo ktorýkoľvek registrovaný návštevník má právo oznámiť prevádzkovateľovi stránky také správanie sa inej osoby zúčastnenej na stránke, ktoré je porušením tohto článku užívateľských podmienok.
Zákazy zakotvené v tomto článku užívateľských podmienok sa vzťahujú rovnako na ústnu komunikáciu osôb zúčastnených na stránke, ako na ich písomnú komunikáciu uskutočnenú prostredníctvom verejného chatu ako aj súkromného chatu, ďalej na ich vizuálnu komunikáciu.
Osobami zúčastnenými na stránke sa rozumejú:
neregistrovaný náhodný návštevník.
Registrovaným modelom sa rozumie fyzická osoba stršia ako 18 rokov, ktorá sa zaregistrovala na stránke za účelom vlastnej prezentácie prostredníctvom fotografií, videí a webkamery.
Registrovaným návštevníkom je fyzická osoba staršia ako 18 rokov, ktorá sa zaregistrovala na stránke za účelom sledovania prezentácie modela.
Neregistrovaným náhodným návštevníkom je fyzická osoba, ktorá navštívila stránku bez toho, že by mala záujem registrovať sa ako registrovaný model alebo ako registrovaný návštevník, pričom takáto osoba nemá prístup k takým službám poskytovaným stránkou, ktoré sú prístupné len pre registrovaného modela alebo pre registrovaného návštevníka.
Osoby zúčastnené na stránke nie sú v pracovnoprávnom vzťahu alebo v obdobnom vzťahu s prevádzkovateľom stránky, rovnako sa nepovažujú za subdodávateľa prevádzkovateľa stránky a nie sú s prevádzkovateľom stránky v žiadnom obchodnom vzťahu.
Prevádzkovateľ stránky je oprávnený kontrolovať, či registrovaný model a registrovaný návštevník spĺňajú požiadavky (najmä požadovaný vek) pre registráciu na stránke.
Osoby zúčastnené na stránke berú na vedomie, že každé slovenské mobilné číslo je možné zablokovať proti nákupu kreditu a SMS služieb pre dospelých. Uvedený postup prevádzkovateľ stránky odporúča, ak je tu podozrenie, že osoba mladšia ako 18 rokov navštevuje stránku. Pre zablokovanie SMS služieb s obsahom pre dospelých, prevádzkovaných spoločnosťou Digital Virgo, s.r.o. a jeho partnermi, treba odoslať SMS v tvare 18 STOP na číslo 7774.
Registrácia na stránke je dobrovoľná. Na registráciu na stránke nie je právny nárok ani pri splnení všetkých, prevádzkovateľom stránky stanovených podmienok.
Registrácia na stránke je možná len pre osoby, ktoré dovŕšili 18 rokov veku.
Prevádzkovateľ stránky má právo aj bez uvedenia dôvodu odmietnuť registráciu osoby.
Registrácia na stránke prebieha elektronicky online.
V rámci registrácie sa osoba vyjadrí, či sa chce registrovať ako model alebo ako návštevník.
V rámci registrácie, týkajúcej sa modela je potrebné zadať tieto údaje:
bankové spojenie a číslo účtu
emailová adresa, ktorá musí zostať funkčná po celú dobu trvania registrácie osoby na stránke. Nefunkčnosť takto zadanej emailovej adresy je dôvodom na prijatie rozhodnutia prevádzkovateľa stránky o ukončení registrácie osoby zúčastnenej na stránke, pričom čl. II. ods. 6 týchto užívateľských podmienok platí obdobne.
V rámci registrácie návštevníka je potrebné zadať platnú a funkčnú emailovú adresu, fakultatívne pre prípad kúpy kreditu cez bankový účet aj bankové spojenie a číslo účtu.
V rámci registrácie osoba sa musí vyjadriť, že prečítala tieto užívateľské podmienky a udelila súhlas na spracovanie svojich osobných údajov. Bez tohto vyjadrenia registrácia na stránke nemôže byť úspešná.
K registrácii modela je potrebné zaslať vlastný občiansky preukaz v skenovanej podobe.
Po absolvovaní formálneho postupu pri registrácii modela prevádzkovateľ stránky preverí osobné údaje registrujúcej osoby, najmä že ide o osobu po dovŕšení 18. roku veku a následne do 24 hodín od registrácie zašle na registrujúcou osobou zadanú emailovú adresu oznámenie, či registráciu akceptuje alebo odmieta. Oznámenie o akceptácii registrácie sa považuje za potvrdenie o uzavretí zmluvy na diaľku na trvalom nosiči. Súčasťou oznámenia o akceptácii registrácie je aj potvrdenie o výslovnom súhlase registrovaného modela alebo registrovaného návštevníka so začatím poskytovania služby pred uplynutím lehoty na odstúpenie od zmluvy s uvedením, že udeleným súhlasom registrovaný model alebo registrovaný návštevník stratil právo na odstúpenie od zmluvy.
Osoba má plný prístup k stránke až po potvrdení registrácie prevádzkovateľom stránky. Do tohto momentu registrujúca osoba má postavenie neregistrovaného náhodného návštevníka.
Úspešnou registráciou vzniká medzi osobou zúčastnenou na stránke a prevádzkovateľom stránky občianskoprávny záväzkový vzťah podľa § 51 Občianskeho zákonníka, ktorého obsahom je:
záväzok prevádzkovateľa stránky
poskytnúť registrovanému modelovi možnosť na vlastnú prezentáciu a zverejnenie vlastnej fyzickej podoby podľa týchto užívateľských podmienok a za tým účelom poskytnúť registrovanému modelovi zodpovedajúci priestor na stránke
poskytnúť registrovanému návštevníkovi možnosť sledovať vlastnú prezentáciu registrovaného modela podľa týchto užívateľských podmienok
vyplatiť registrovanému modelovi odmenu stanovenú podľa týchto užívateľských podmienok
právo registrovaného modela na vlastnú prezentáciu a zverejnenie vlastnej fyzickej podoby podľa týchto užívateľských podmienok a jeho záväzok dodržať tieto užívateľské podmienky
právo registrovaného návštevníka sledovať vlastnú prezentáciu registrovaného modela podľa týchto užívateľských podmienok a jeho záväzok dodržať tieto užívateľské podmienky.
pričom právny vzťah vzniknutý medzi prevádzkovateľom stránky na jednej strane a registrovaným modelom alebo registrovaným návštevníkom na druhej strane je potrebné posúdiť ako taký, ktorý vznikol na základe zmluvy uzavretej na diaľku podľa § 2 ods. 1) zákona č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov; v tomto právnom vzťahu prevádzkovateľ stránky vystupuje vždy v rámci predmetu svojho podnikania a registrovaný model a registrovaný návštevník, ktorí sú fyzickými osobami, vystupujú vždy ako spotrebiteľ.
Registrácia sa vykoná bez časového obmedzenia.
Registráciou vzniká registrovanému modelovi a registrovanému návštevníkovi právo na to, aby mu prevádzkovateľ stránky poskytoval službu.
K ukončeniu registrácie môže dôjsť:
na vlastnú žiadosť registrovaného modela alebo registrovaného návštevníka
z podnetu prevádzkovateľa stránky.
Ukončenie registrácie na vlastnú žiadosť sa uskutočňuje zaslaním emailu registrovaným modelom alebo registrovaným návštevníkom z emailovej adresy uvedenej v čl. IV. ods. 5) písm. e) týchto užívateľských podmienok na emailovú adresu prevádzkovateľa stránky info@sexchat.sk, v ktorom registrovaný model alebo registrovaný návštevník výslovne žiada prevádzkovateľa stránky o ukončenie registrácie. Prevádzkovateľ stránky sa zaväzuje tejto žiadosti vyhovieť do 24 hodín od doručenia predmetného emailu.
Ukončenie registrácie z podnetu prevádzkovateľa stránky sa môže uskutočniť z dôvodu:
ak dodatočne vyjde najavo, že osoba zúčastnená na stránke nemá ešte 18 rokov veku
ak osoba zúčastnená stránke porušila čl. II. týchto užívateľských podmienok
ak osoba zúčastnená stránke porušila čl. IV. ods. 5) písm. e) týchto užívateľských podmienok
ak osoba zúčastnená stránke porušila povinnosti stanovené v čl. VI. a VII. týchto užívateľských podmienok.
Z dôvodu ukončenia registrácie osoby z podnetu prevádzkovateľa stránky podľa ods. 3) tohto článku užívateľských podmienok žiadnej osobe zúčastnenej na stránke nevzniká žiadne právo na náhradu škody či na akúkoľvek formu majetkového alebo nemajetkového zadosťučinenia.
Registrovaný model má tieto povinnosti:
pri používaní stránky neumožniť k nej prístup osobám mladším ako 18 rokov
nepoužívať stránku v čase a na miestach, kedy a kde je to zakázané (napr. v pracovnom čase, na počítačových pracovných staniciach zamestnávateľa, na miestach, kde by tým mohol vzbudiť verejné pohoršenie a pod.)
rešpektovať autorské právo prevádzkovateľa stránky a bez súhlasu prevádzkovateľa stránky nekopírovať, nezverejniť, nesprostredkovať, nezdieľať, nepredávať autorským právom chránené informácie zobrazené na stránke. Osobitne sa to vzťahuje na fotografie a vysielaný prenos osôb zúčastnených na stránke
rešpektovať súkromie osôb zúčastnených na stránke a v sprostredkovanom obsahu, vrát. chatu nezverejniť ich osobné údaje a kontaktné údaje; uvedená povinnosť sa rovnako vzťahuje na ústnu, písomnú a vizuálnu komunikáciu osôb zúčastnených na stránke
v sprostredkovanom obsahu, vrát. chatu sa zdržať uverejnenia príspevkov s urážlivým obsahom
nemať vypnutú webkameru v súkromnom chate
v súkromnom chate byť pred webkamerou
nežiadať od registrovaného návštevníka kontaktné údaje (emailovú adresu, telefónne číslo, nick na skype, icq a pod.)
neposkytovať cez chat vyššie uvedené vlastné kontaktné údaje
nepropagovať iné webstránky s podobným zameraním
nepredvádzať sa úplne nahý mimo súkromného chatu; mimo súkromné chatu je povolené mať erotické prádlo a taktiež vyvolať sexuálne vzrušenie občasným ukazovaním odhaleného tela alebo jeho časti
neponúkať sa registrovanému návštevníkovi za protislužbu akéhokoľvek druhu alebo aj bezplatne
nevysielať prázdne video (napr. stena, obraz), vysielania sa majú zúčastniť živí účinkujúci
nevysielať vopred zaznamenaný obrazový materiál, ale len živý prenos
správať sa slušne tak vo verejnom chate ako aj v súkromnom chate
nenavádzať registrovaných návštevníkov nečestným spôsobom na sledovanie ich prenosu
používať v profile svoje vlastné fotografie, tieto fotografie nesmú zobrazovať odhalené genitálie
vyhodiť registrovaného návštevníka, ak zistí, že má menej ako 18 rokov
byť online minimálne 2 hodiny za mesiac
dodržiavať právne normy štátu, v ktorom sa nachádza
vyvarovať sa konania, ktorého faktickým následkom je dvojitá registrácia, jednak ako registrovaný model a jednak ako registrovaný návštevník, s cieľom kredit zakúpený ako registrovaný návštevník použiť na sledovanie vlastnej prezentácie ako registrovaný model.
Registrovaný model berie na vedomie, že prevádzkovateľ stránky je povinný orgánom činným v trestnom konaní poskytnúť nimi žiadané osobné a prevádzkové údaje, najmä v prípade protiprávnej činnosti registrovaného modela.
Registrovaný model berie na vedomie a súhlasí s tým, aby prevádzkovateľ stránky sledoval jeho ústnu, písomnú a vizuálnu komunikáciu na stránke.
Registrovaný model je oprávnený aj bez uvedenia dôvodu odstúpiť od zmluvy uzavretej na diaľku, ktorou vznikol právny vzťah medzi ním a prevádzkovateľom stránky. Registrovaný model môže svoje právo na odstúpenie od zmluvy uplatniť pomocou formulára, ktorý má k dispozícii na stránke. Lehota na odstúpenie od zmluvy je 14 dní odo dňa uzavretia zmluvy. V lehote určenej na odstúpenie od zmluvy sa služba registrovanému modelovi neposkytuje a registrovaný model sa stále považuje za neregistrovaného náhodného návštevníka, ibaže súhlasil s poskytnutím služby pred uplynutím lehoty na odstúpenie od zmluvy. Registrovaný model nemá právo na odstúpenie od zmluvy, ak prevádzkovateľ stránky mu začal poskytovať službu s jeho výslovným súhlasom pred uplynutím lehoty na odstúpenie od zmluvy. Právom registrovaného modela na odstúpenie od zmluvy nie je dotknuté jeho právo žiadať o ukončenie registrácie.
Registrovaný model má právo podať v písomnej forme na adrese prevádzkovateľa stránky reklamáciu, v reklamácii sa uvádzajú konkrétne okolnosti vo vadnosti služby, tj. ako sa vada prejavuje a aké právo zo zodpovednosti za vady sa uplatňuje; reklamáciu vybaví bez zbytočného odkladu, najneskôr do 30 dní od jej doručenia prevádzkovateľ stránky a v rovnakej lehote vyrozumie o spôsobe vybavenia reklamácie, resp. sťažnosti registrovaného modela.
Registrovaný návštevník je povinný
nesnažiť sa o získanie kontaktných údajov od registrovaného modela (emailová adresa, telefónne číslo, nick na skype, icq a pod.)
neposkytovať registrovanému modelovi svoje kontaktné údaje (emailovú adresu, telefónne číslo, nick na skype, icq a pod.)
nenabádať registrovaného modela k vyzliekaniu mimo súkromného chatu
zdržať sa konania, ktorého podstata spočíva v dohadovaní sexuálnych služieb za akúkoľvek odmenu alebo aj bez odmeny
komunikovať s registrovaným modelom len cez verejný alebo súkromný chat
ohlásiť prevádzkovateľovi stránky podozrenie, že niektorý registrovaný model má menej ako 18 rokov a registráciu dosiahol falošnými údajmi
vlastniť len jedno prihlasovacie meno
Registrovaný návštevník berie na vedomie, že prevádzkovateľ stránky je povinný orgánom činným v trestnom konaní poskytnúť nimi žiadané osobné a prevádzkové údaje, najmä v prípade protiprávnej činnosti registrovaného návštevníka.
Registrovaný návštevník sa nemôže domáhať vrátenia zakúpeného alebo inak dobitého kreditu.
Registrovaný návštevník berie na vedomie a súhlasí s tým, aby prevádzkovateľ stránky sledoval jeho ústnu, písomnú a vizuálnu komunikáciu na stránke.
Registrovaný návštevník je oprávnený aj bez uvedenia dôvodu odstúpiť od zmluvy uzavretej na diaľku, ktorou vznikol právny vzťah medzi ním a prevádzkovateľom stránky. Registrovaný návštevník môže svoje právo na odstúpenie od zmluvy uplatniť pomocou formulára, ktorý má k dispozícii na stránke. Lehota na odstúpenie od zmluvy je 14 dní odo dňa uzavretia zmluvy. V lehote určenej na odstúpenie od zmluvy sa služba registrovanému návštevníkovi neposkytuje a registrovaný návštevník sa stále považuje za neregistrovaného náhodného návštevníka, ibaže súhlasil s poskytnutím služby pred uplynutím lehoty na odstúpenie od zmluvy. Registrovaný návštevník nemá právo na odstúpenie od zmluvy, ak prevádzkovateľ stránky mu začal poskytovať službu s jeho výslovným súhlasom pred uplynutím lehoty na odstúpenie od zmluvy. Ak registrovaný návštevník odstúpi od zmluvy napriek tomu, že mu prevádzkovateľ stránky začal poskytovať službu s jeho výslovným súhlasom, je registrovaný návštevník povinný prevádzkovateľovi stránky uhradiť cenu za skutočne poskytnuté plnenie. Právom registrovaného návštevníka na odstúpenie od zmluvy nie je dotknuté jeho právo žiadať o ukončenie registrácie.
Registrovaný návštevník má právo podať v písomnej forme na adrese prevádzkovateľa stránky reklamáciu, v reklamácii sa uvádzajú konkrétne okolnosti vo vadnosti služby, tj. ako sa vada prejavuje a aké právo zo zodpovednosti za vady sa uplatňuje; reklamáciu vybaví bez zbytočného odkladu, najneskôr do 30 dní od jej doručenia prevádzkovateľ stránky a v rovnakej lehote vyrozumie o spôsobe vybavenia reklamácie, resp. sťažnosti registrovaného návštevníka.
Hodnota jedného kreditu závisí od:
formy zakúpenia kreditu, pričom prevádzkovateľ stránky ponúka možnosť zakúpenia kreditu bankovou kartou, bankovým prevodom alebo cez SMS
výšky kreditu, pričom prevádzkovateľ stránky ponúka viaceré možnosti ohľadom výšky kreditu.
Registrovanému návštevníkovi sa ešte pred odsúhlasením nákupu kreditu zobrazí výška kreditu a náklady spojené s kúpou kreditu. Kúpa kreditu má povahu platby vopred.
Registrovaný model a registrovaný návštevník súhlasí s tým:
že mu bude zobrazovaná reklama na stránke
že mu môžu byť rozposielané reklamné emaily.
Stránka je spoplatnená formou zakúpenia a použitia kreditu. Kredit zakúpi registrovaný návštevník prostredníctvom stránky a použije ho na sledovanie registrovaného modela v súkromnom chate.
Jeden kredit má cenu 1,-€.
Minútovú sadzbu sledovania registrovaného modela v súkromnom chate určuje samotný registrovaný model, ktorý má právo túto minútovú sadzbu aj zmeniť, nie však počas prebiehajúcej komunikácie v súkromnom chate.
Odmena registrovaného modela je 50% z dosiahnutých kreditov.
Registrovaná modelka môže získať každý deň bonus až 20,-€. Nárok na tento bonus má registrovaná modelka, ktorá dodržiava užívateľské podmienky. Tento bonus sa pripisuje v plnej výške.
Výška odmeny registrovaného modela, zarobenej z dosiahnutých kreditov sa zverejňuje v profile registrovaného modela. Táto odmena sa zasiela registrovanému modelovi na ním zadaný účet. Táto odmena je hrubým príjmom registrovaného modela, z ktorého registrovaný model má zaplatiť daň z príjmov. Odmena sa registrovanému modelovi zasiela do 1. dňa nasledujúceho mesiaca, ak je odmena vyššia ako 20,-€. Ak odmena nie je vyššia ako 20,-€, nevypláca sa dovtedy, kým jej výška nedosiahne aspoň 20,-€.
Prevádzkovateľ stránky sa zaväzuje v lehote do 31. januára nasledujúceho roka registrovanému modelovi potvrdenie o odmene dosiahnutej prostredníctvom stránky.
Prevádzkovateľ stránky týmto oznamuje osobám zúčastneným na stránke, že prevádzkovateľ stránky je prevádzkovateľom informačného systému pod jeho názvom „IS Účtovné doklady“ , „IS Klienti“ a „IS Fotky klientov“, čím sa prevádzkovateľ stránky stáva prevádzkovateľom informačného systému.
Prevádzkovateľ stránky poukazuje na práva osoby zúčastnenej na stránke ako dotknutej osoby podľa § 28 a nasl. zákona č. 122/2013 Z.z. o ochrane osobných údajov, najmä však na tieto jej práva ako dotknutej osoby:Dotknutá osoba má právo na základe písomnej žiadosti od prevádzkovateľa vyžadovať
blokovanie jej osobných údajov z dôvodu odvolania súhlasu pred uplynutím času jeho platnosti, ak prevádzkovateľ spracúva osobné údaje na základe súhlasu dotknutej osoby. Túto požiadavku dotknutej osoby je prevádzkovateľ povinný splniť bezplatne. Dotknutá osoba na základe bezplatnej písomnej žiadosti má právo u prevádzkovateľa namietať voči:
Prevádzkovateľ stránky ako prevádzkovateľ informačného systému týmto podľa § 28 ods. 2) zákona č. 122/2013 Z.z. o ochrane osobných údajov oznamuje osobe zúčastnenej na stránke obmedzenie jej práv podľa § 28 ods. 1) písm. e) a písm. f) uvedeného zákona o ochrane osobných údajov, tj. práva na opravu alebo likvidáciu svojich nesprávnych, neúplných alebo neaktuálnych osobných údajov, ktoré sú predmetom spracúvania, a práva na likvidáciu jej osobných údajov, ktorých účel spracúvania sa skončil, nakoľko z osobitných predpisov upravujúcich oblasť účtovníctva vyplýva osobitná lehota na oprávnené spracovanie osobných údajov osoby zúčastnenej na stránke, ktorá je dlhšia ako lehota, na ktorú bol súhlas na spracovanie osobných údajov zo strany osoby zúčastnenej na stránke udelený.
Osoba zúčastnená na stránke ako dotknutá osoba registráciou podľa čl. IV. týchto užívateľských podmienok súčasne udeľuje prevádzkovateľovi stránky súhlas na spracovanie svojich osobných údajov na účel:
splnenia zmluvného záväzku obidvoch zmluvných strán, vrát. uplatnenia ich zákonných práv (napr. zaplatenie dohodnutej odmeny, uplatnenie zodpovednosti a pod.)
vedenia agendy účtovníctva prevádzkovateľa stránky.
Za tým účelom osoba zúčastnená na stránke poskytne prevádzkovateľovi stránky tieto osobné údaje:
fyzická podoba osoby zúčastnenej na stránke, ak ide o registrovaného modela.
S výhradou upozornenia na obmedzenie práv osoby zúčastnenej na stránke podľa § 28 ods. 2) zákona č. 122/2013 Z.z. o ochrane osobných údajov osoba zúčastnená na stránke udeľuje súhlas na spracovanie svojich osobných údajov v informačných systémoch prevádzkovateľa stránky na čas splnenia zmluvného záväzku obidvoch zmluvných strán.
Osoba zúčastnená na stránke výslovne udeľuje súhlas na kopírovanie, skenovanie a iné zaznamenávanie svojich osobných údajov na nosič informácií.
Osoba zúčastnená na stránke, ak ide o registrovaného modela výslovne udeľuje súhlas na zverejnenie jej fyzickej podoby na stránke.
Prevádzkovateľ stránky používa cookie - technológiu za účelom bezpečného overenia identity osoby zúčastnenej na stránke, jej identifikácie a pomeru prekliknutí smerovaných na stránku.
Prevádzkovateľ stránky archivuje a identifikuje pôvod každého e-mailu prichádzajúceho na stránku, ukladá si IP adresu každého prijatého e-mailu.
Stránka podporuje aj systém filtrovania internetového obsahu vypracovaný medzinárodnou neziskovou organizáciou ICRA, podľa ktorého je možné nastaviť na počítači bezpečnostný zámok.
Podľa zákona č. 391/2015 Z.z. o alternatívnom riešení spotrebiteľských sporov a o zmene a doplnení niektorých zákonov je možné riešiť spor medzi registrovaným modelom alebo registrovaným návštevníkom a prevádzkovateľom stránky vyplývajúci zo zmluvy uzavretej na diaľku alebo súvisiaci so zmluvou uzavretou na diaľku (ďalej len "spor") subjektom alternatívneho riešenia sporov, ktorým je Slovenská obchodná inšpekcia.
Alternatívnym riešením sporu nie je dotknuté právo ktorejkoľvek zmluvnej strany obrátiť sa na súd a absolvovanie alternatívneho riešenia sporov nie je predpokladom možnosti obrátiť sa na súd.
Registrovaný model alebo registrovaný návštevník má právo obrátiť sa na prevádzkovateľa stránky so žiadosťou o nápravu, ak nie je spokojný so spôsobom, ktorým prevádzkovateľ stránky vybavil jeho reklamáciu alebo ak sa domnieva, že prevádzkovateľ stránky porušil jeho práva.
Registrovaný model alebo registrovaný návštevník má právo podať návrh na začatie alternatívneho riešenia sporu subjektu alternatívneho riešenia sporov, ak prevádzkovateľ stránky na žiadosť podľa predchádzajúceho odseku odpovedal zamietavo alebo na ňu neodpovedal do 30 dní odo dňa jej odoslania.
meno a priezvisko registrovaného modela alebo registrovaného navštevníka, adresu na doručovanie, elektronickú adresu a telefonický kontakt, ak ich má,
presné označenie prevádzkovateľa stránky,
označenie, čoho sa registrovaný model alebo registrovaný návštevník domáha,
dátum, kedy sa registrovaný model alebo registrovaný návštevník obrátil na prevádzkovateľa stránky so žiadosťou o nápravu a informáciu, že pokus o vyriešenie sporu priamo s prevádzkovateľom stránky bol bezvýsledný,
vyhlásenie o tom, že vo veci nebol zaslaný rovnaký návrh inému subjektu alternatívneho riešenia sporov, nerozhodol vo veci súd alebo rozhodcovský súd, vo veci nebola uzavretá dohoda o mediácii ani nebolo vo veci ukončené alternatívne riešenie sporu spôsobom podľa § 20 ods. 1 písm. a) až e) zákona.
K návrhu registrovaný model alebo registrovaný návštevník priloží doklady súvisiace s predmetom sporu, ktoré preukazujú skutočnosti uvedené v návrhu.
Alternatívne riešenie sporu sa začína dňom doručenia úplného návrhu subjektu alternatívneho riešenia sporov.
Alternatívne riešenie sporu sa končí dňom uzavretia dohody podľa § 17 zákona
vydania odôvodneného stanoviska podľa § 18 zákona
odloženia návrhu podľa § 19 zákona
Tieto užívateľské podmienky nadobúdajú účinnosť dňom 28.07.2016 a plne nahrádzajú doteraz účinné Užívateľské podmienky pre stránku www.sexchat.sk.
V Ohradoch, dňa 28.07.2016
Hore ↑ |
Poučenie o uplatnení práva spotrebiteľa na odstúpenie od zmluvy | Vzorový formulár na odstúpenie od zmluvy
Každá osoba, ktorej fotografia sa objaví na sexchat.sk, je právne zodpovedná, samostatná, pracuje zo vzdialenej privátnej miestnosti, žiadna z nich nie je zamestnancom a subdodávateľom prevádzkovateľa stránky. Nie je úlohou sexchat.sk kontrolovať nimi sprostredkované fotografie. Nezodpovedáme za žiadny úkon a správanie modelu a zákazníka.Každá osoba, ktorá zobrazuje akýkoľvek vizuálny obsah na tejto stránke, musí mať vek nad 18 rokov.Táto stránka nie je vhodná pre deti a mládež. Ak máš menej ako 18 rokov, odíď, prosím!Prevádzkovateľ stránky si vyhradzuje právo odstrániť fotografie a videá, pri nahliadnutí ktorých je možné dôjsť k presvedčeniu, že pravdepodobne zobrazuje osobu mladšiu ako 18 rokov. Osoba, ktorej sa toto opatrenie prevádzkovateľa stránky týka, ani osoba, ktorá umiestnila fotografiu alebo video na stránku, nemôže z dôvodu odstránenia fotografie alebo videa pre horeuvedenú okolnosť uplatniť voči prevádzkovateľovi stránky žiadny nárok na náhradu škody alebo nemajetkovej ujmy.

References: § 3
 § 51
 § 2
 § 28
 § 28
 § 28
 § 28
 súd 
 súd 
 § 20
 § 17
 § 18
 § 19